text: قصص جرائم القتل الغامضة
text: #000001
text: بالعادة لما شخص ما يختفي، الشرطة والاشخاص المختصين بالبحث عن المفقود، بيتبعوا حركاته الاخيرة قبل الاختفاء مثلاً الاماكن الي راح عليها او الاشخاص الي تواصل معها والى اخرها، و90% المعلومات والدلائل هي بتساعد على الوصول للشخص المختفي او على الاقل بتكون دليل قوي ليعرفوا وين راح.
text: #000007
text: وكانت تشتغل أكثر من وظيفة في نفس الوقت وظيفتها الأولى كانت كمستشار قانوني والثانية كانت في معرض سيارات اسمه 123 tex auto، وبما أنو اغلب وقتها كان في الشغل فكانت مجبورة انها تعيين بيبي ستر او شخص يرعى طفلها بالوقت الي بتكون فيه بالشغل
text: #000010
text: ولما تابعو حركاتها من خلال كاميرات المراقبة الي موجودة بالطرقات ومن خلال السؤال على بار اسمه E تاكس بار، وبحسب كلام عمال البار ان بريزما اول ما وصلت كانت قاعدة لحالها وعم تنتظر شخص وهاد الشخص اسمه راين، راين بكون حبيبها السابق الي انفصلو عن بعض قبل فترة، وهي كانت حابة انها تتناقش معه لحتى يرجعوا او تتحسن علاقتهم ومعلومة تانية كمان لازم نعرفها انو ابنها هو مو ابن راين الي كانت رايحة تتصالح معه هو ابن شخص تاني كمان انفصلوا عن بعض ورح نعرف عنه تفاصيل اكتر ونسمع مكالمات ومقابلات معه ومع اشخاص كتير كانو بالقضية.
text: #000013
text: وبحسب كلام عمال البار انهم قعدوا فترة شربوا واكلوا وبعدين صار في خلاف بينهم وحبيبها الي اسمه راين ترك المكان وراح وبريزما بقيت بالبار لحالها لمدة 3 ساعات وبعد 3 ساعات طردوها من المكان لانها صارت تعمل مشاكل
text: #000014
text: شاهدي ايضاً:قصة تبدو مزيفة ولكنها حقيقية 100٪ (قصة غريبة)
text: #000015
text: بعد ما نطردت من البار كان المفروض ترجع على شغلها الي هي بالاصل تاخرت عليه لانو كان المفروض هي تروح استراحة غدا تتغدا وترجع بس هي راحت 3 ساعات زيادة، وهي بطريقها على الوكالة غيرت مسارها وراحت على البيت راين الي هو حبيبها الي صار بينهم مشاكل قبل شوي في طريقها على بيت راين عملت مشكلة مع 3 اشخاص كانوا ماشين في سيارتهم في نفس الطريق وسحبت عليهم مسدس الحمدالله ما حدا تأذى وبريزما هربت قبل ما توصل الشرطة
text: #000017
text: وخلال الفترة هي صار في مكالمة بينها وبين جليسة الاطفال استمرت لمدة ساعة كاملة، ما كتير عن تفاصيل عن المكالمة لانو الجليسة رفضت تحكي للاعلام او تحكي بشكل للاخبار وكذا والشرطة ما اعلنت تفاصيل المكالمة ولكن قالوا انو المكالمة كانت طبيعية ومافيها شيء غريب كانو عم يحكوا عن الشغل وعن ابنها واكدت عليها في هي المكالمة انها رح تجي الساعة 7 ونص متل كل مرة لحتى تاخد ابنها
text: #000018
text: بعد الشي هاد المفروض كانت ترجع على مكان شغلها لانو هي بالاصل تأخرت على دوامها، بس مارجعت وهي ماشية بالطريق غيرت اتجاها وراحت باتجاه مجمع سكني وبيت مين بهالمجمع ياحزركن؟ بيت حبيبها السابق راين، قدروا يشوفها من خلال كاميرات المراقبة الي موجودة عند المبنى شافوها صفت سياراتها على طرف الطريق وصارت تركض لحتى تدخل على المبنى قبل ما يقفل الباب لانو كان في شخص داخل قبلها وبدها تلحق الباب قبل ما يتسكر.
text: #000019
text: بعد ما دخلت وقفت قدام المصعد وكان في كاميرا مراقبة قدام المصعد شافوها من خلاله، وقفت قدام المصعد صارت تمشي شوي وتروح وتجي وحكت كم مكالمة بالجوال، وبعدين لما مشيت من قدام الكاميرا، اختفت اختفت تماماً ومابقي لها أي اثر، اخر ظهور لها كان قدام المصعد هاد وبعد ما مشيت بحح راحت
text: #000020
text: الشرطة قدروا يعرفوا مين الشخص الي كانت عم تحكي معه بس قالوا انو ماعطاهن معلومات مفيدة للقصة لذلك تركوه، وفي نظرية تانية شفتها وانا ببحث بالقصة انو الشخص الي كان عم يحكي معا هو احد اصدقائها او صديقتها الي موجودين برا امريكا والكلام الي كان بينهم كان مجرد فضفضة يعني بريزما كانت عم تحكي للشخص الي معها عالخط عن المشاكل الي معها وانه هي تعبانة والخخ بس ما متاكد اذا هالكلام صحيح او لا. بس الشي المشترك بالنظريتين هدول انو الشخص الي كانت عم تحكي معه ماله علاقة بالقصة ابداً ورح احكيلكن اكتر عن المكالمة هي لما نوصلها
text: #000021
text: في شاهد كان موجود معها في نفس الكراج قال انو شاف بريزما كانت عم تبكي لما كانت عند المصعد، وفي شاهد تاني قال انو شاف بريزما على سطح المبنى وكانت قاعد جنبة سيارة لونها فضي وعم تبكي،بس الشرطة ما قدرت تتاكد من الكلام هاد لانو ماشافوا هالشي من كاميرات المراقبة وكمان وماشافوها انو طلعت من المبنى الي دخلت عليه اصلاً، بس بعد التحقيقات والتفتيش وكذا شافو انو في مخرج للمبنى مافي عليه كاميرات مراقة فاحتمال تكون بريزما طلعت منه بدون ما تمشي من قدام كاميرات المراقبة.
text: #000022
text: هلا ممكن تقول لحالك اكيد حبيبها هو السبب هو الي خطفها مثلا او هو بيعرف شي عن اختفائها أو شي ممكن، وفعلاُ هاد الشي كمان كان اول شي بتفكر فيه الشرطة ولما فجابوه وحققوا معه لفترة بعدين اطلقوا صراحه لانو ما ثبت عليه ولانو قدملن اثباتات ودلائل انه هو ما كان بالبيت اصلاً بالوقت الي اجت بريزما فيه وان كان في شغله عادي
text: #000024
text: هلأ تتزكروا لما قلتكن انو جليسة الاطفال وضعها مشكوك في أمره شوية؟ والسبب شرحه دان الي هو زوج أمها لبريزما، قلنا انو الجليسة هي الي بلغت عن بريزما الساعة 9 ونص يعني بريزما متأخرا ساعتين بس عن الموعد الاساسي، بحسب كلام دان انو الجليسة ما اتصلت فيه او ما اتصلت بام بريزما او ما اتصلت بأي شخص فورا اتصلت بالشرطة،وللعلم جليسة الاطفال هي صديقة للعائلة وابن جليسة الاطفال بيدرس بنفس المدرسة الي بيدرس فيها ابن بريزما يعني بيعروفا بعض منيح، بس هي سبحان الله فجأة بعد ساعتين قررت انو بريزما مختفية ولازم تخبر الشرطة بدون ما تسأل اي شخص تاني، هي أولاً وتانياً جليسة الاطفال بعد ما بلغت الشرطة وحكت الحكي الي عندا غيرت رقمها وصارت ما ترد عليهم لما يسألوها شي (مقطع صوتي)
text: #000026
text: هلأ رح نتعرف على شخصيتين جدد، الشخصية الأولى اسمها كايلي والي هي واحدة من الاشخاص الي كانوا عم يحققوا في قضية بريزما والشخص التاني اسمو ارتورو والي هو زوج بريزما السابق وأبو ولدها، بعد اختفاء بريزما وانتشار القصة بالاخبار والناس سمعت عنها وكذا، في نظرية طلعت وصاروا يقولوا انو ارتورو هو الفاعل، والدافع انوه هو منفصل عنها وفي بينهم مشاكل، والشي التاني الي قالو انو ارتورو ما عم يدفع نفقة ابنه الي المفروض يدفعها، بس كايلي المحققة قالت عكس هالكلام قالت انو ارتورو كان شخص كتير منيح وكان دائما معها ويحاول يساعدهم بالبحث عنها لانها زوجته وأم ابنه يعني حتى لو كانو منفصلين اكيد مارح يعمل شيء ياذيها ويأذي أبنه(مقطع صوت)
text: #000027
text: والصراحة اكتر شخص يخليك تحزن هو ابنها لانو من اختفت لحد الان بيضل يسأل عن أمه وهنن لحد الان ما قالوله شي وبضلوا يحاولوا يخبوا الموضوع عنه
text: #000029
text: هلأ خلونا نرجع لاهم شخص الي تقريباً اغلب الحادثة صارت بسببه والي هو راين، متل ما قلتلكن بالبداية انو هو ما كان بالبيت وقت اجت بريزما على المبنى، وبحسب كلام المحققة كايلي كان بعيد حوالي 10 اميال عن البيت، ودان كان مستغرب من الموضوع انو هو كان مها بالبار شلون مارجع عالبيت شلون لحق يطلع ويمشي كل هالمسافة، فالشكوك كبيرة كتير حواليه، ومتل ما قالت كايلي المحققة أما انه عمل كل شيء بطريقة ممتازة وهو الفاعل او على الاقل هو متورط بالموضوع او عارف عنه شيء (مقطع صوت)
text: #000030
text: لانه لما كان معها بالبار كان عم يستخدم اسم مستعار في اشخاص سمعوه انو كان عم يستخدم اسم ماتت وكان طول الوقت لابس نضارة سمشية وقبعة على راسه وكانه عم يحاول يخفي شخصيته وبنفس الوقت كان قدم للشرطة سجل خرائط جوجل وانه ان هو مشي فعلا مسافة طويلة بعد ما طلع وراح لمكان تاني، وللأسف مافي صور او فيديوهات من كاميرات المراقبة تصورو انه رجع عالبيت، بس بنفس الوقت حكيت بالبداية انو في مكان ممكن تدخل وتطلع منه وماعليه كميرات مراقبة جداً محبط انو ما نعرف هالمعلومة لانه ممكن تكون جواب على اسئلة كتيرة.
text: #000031
text: دان زوج امها لبريزما زكر شخصيتين مشتبه بهم واحد من هالاشخاص الصراحة ما خطر على بالي ابدا انو افكر فيه،لانو اصلا هاد الشخص غير معروف ومالو ظهور بالقصة، وهو صاحب السيارة الي كانت عم تسوقا بريزما يوم الحادثة اي نعم دان قال انو في شخص متزوج وصارله عشر سنين متزوج هو الي اشترا السيارة هي او اعطى السيارة هي لبريزما وتبين انه هاد الشخص تواصل مع بريزما 3 او 4 مرات خلال الشهر الي اختفت فيه ومرة من المرات كانت قبل تقريباً 24 ساعة من اختفائها، والمشكلة انو ما حدا بيعرف مين هالشخص ولا ايش اسمه حتى اهل بريزما ما بيعرفوا
text: #000032
text: الشخص التاني هو الشخص الي كانت عم تحكي معه بريزما قبل ما تختفي لما كانت واقفة عند المصعد والي اسمه كريس، وصلوا لهاد الشخص وسألوه عن المكالمة وقلن انو هو ما بيعرفها وواضح انه اتصلت فيه بالغلط لانو كانت طول المكالمة عم تقله راين كانت مفكرته راين وقال انو لما كانت عم تحكي معه كانت مزعجة كتير وواضح انها معصبة وكانت عم تطلب منه يعطيها رقم الغرفة الي هو ساكن فيها، يعني هي كانت مفكرة حالها عم تحكي مع راين بس ماكانت صاحية لحتى تعرف انو الي عم تحكي معه مو راين وبالحقيقة وصلوا لاستنتاج انو ممكن تكون شربانة شي، اكيد هي لما كانت بالبار كانت عم تشرب بس كايلي ودان قالوا انو ممكن يكون شربها شي غير المشروب يخليها تفقج سيطرتها على تصرفاتها بهاد الشكل لانو هي ابدا ابدا ولا مرة بحياتها تصرفت هيك
text: #000033
text: ف راين هو مشتبه لدرجة قوية بس ما عندهم أي دليل ضده لذلك ما بيقدروا يعتقلوه او يوجهوله تهمة مباشرة او اي شيء تاني لانو ما في دليل ضده
text: #000034